open-index/open-wikipedia-markdown huggingface dataset:
Vibeke Storm Rasmussen

**Vibeke Storm Rasmussen** (født 1945) er en tidligere, dansk politiker (S).

Vibeke Storm Rasmussen er datter av verkstedsmester Jørgen Rasmussen og sykepleiesekretær Birte Storm og er oppvokst på Amager. I 1964 ble hun student fra Skt. Jørgens Gymnasium, og i 1969 ble hun utdannet folkeskolelærer fra Emdrupborg Lærerseminarium, hvorpå hun ble ansatt i Ballerup kommune. Vibeke Storm Rasmussen har skrevet flere bøker og artikler om læring og arbeidet i årene 1974&ndash;1993 som skolestartskonsulent i Ballerup Kommune, hvor hun blant annet satte fokus på barn med annen etnisk bakgrunn og deres problemer i folkeskolen.

Etter studentereksamen var hun medlem av DSU, og var i studietiden aktiv i Frit Forum. Allerede i 1974 ble hun valgt til kommunalbestyrelsen i Albertslund kommune som eneste kvinne. Hun stiftet deretter *Aktionsgruppen for frihed, lighed og solidaritet mellem kønnene* for å få flere kvinner med i politisk arbeide. Som følge av gruppens arbeide ble det avholdt socialdemokratiske kvinnekonferanser årlig fra 1975.

Vibeke Storm Rasmussen måtte mot slutten av 1980-årene forlate posten som formann for Socialdemokraternes flygtninge- og indvandrerudvalg, da hun krevde innstramninger på utlendingområdet.

Hun har vært kandidat til Folketinget i Gentoftekredsen og har fungert som vararepresentant i perioder, men har arbeidet mest med kommunal- og amtspolitikk. I 1984 ble hun valgt til Københavns amtsråd, og ble i 1994 den første kvinnelige amtsborgmester i amtet. Hun ble gjenvalgt i 1997 og 2001 og fortsatte til amtet ble nedlagt som følge av strukturreformen fra nyttår i 2007.

Ved det første valg til Region Hovedstaden var Vibeke Storm Rasmusen sitt partis spisskandidat. Ved valget fikk hun 47&nbsp;000 personlige stemmer, hvilket var suverent flest. Etter en stemmeavtale med Socialistisk Folkeparti, Dansk Folkeparti og Enhedslisten ble hun den første regionsrådsformann for Region Hovedstaden og den første kvinnelige regionsrådsformann i Danmark. På tross av et forsøk på å fjerne henne, fra de borgerlige og SF-eren Andreas Røpke så fortsatte hun som formann etter regionsvalget i 2009. Hun stilte ikke til gjenvalg i 2013, og ble avløst av partifellen Sophie Hæstorp Andersen.

Som regionsformann var hun medansvarlig for å flytte legevakten for Frederiksberg kommunes 100&nbsp;000 innbyggere til Hvidovre Hospital. Frederiksberg kommune er et av de mest tettbefolkede områder i Danmark, med en stor andel av eldre og en del barnefamilier uten bil, og det har gitt anledning til en massiv kritikk.

## Eksterne lenker
*
Egåen

**Egåen** eller **Egå** er en 15 kilometer lang elv i Aarhus kommune i Danmark. Den starter i Geding Sø ved Mundelstrup og munner ut i Århus Bugt ved Egå Marina cirka 9 km nord for Aarhus sentrum. Den renner først mot nordøst til Kasted Mose, der dreier den mot øst forbi landsbyen Kasted  og herregården Kærbygård. Videre mot øst passerer den den tidligere vannmøllen Nymølle. Den fortsetter under E45 og den gamle hovedveien forbi landsbyen Terp, og gjennom Egå Engsø. 

Fra Lystrup svinger den mot sydøst, og er delt i to løp over Hede Enge, det opprinnelige løpet går mot nord, mens en kanal følger Viengevej. Egåen passerer Grenåvej ved Egå Bro, og munner ut i Århusbugten  ved sydenden av Egå Marina.

## Eksterne lenker
* ''Havørreden i Giber Å, Aarhus Å og Egå.'' Rapport fra Aarhus Kommune
Mundelstrup

**Mundelstrup** er en landsby i Østjylland med 422 innbyggere (2023). Den ligger mellom Østjyske Motorvei, Tilst og Sabro 11 kilometer vest for Aarhus. 

Landsbyen ligger i Fårup Sogn i Aarhus kommune. 

## Referanser
Al-Muhtadee Billah Bolkiah

**Al-Muhtadee Billah Bolkiah** (Pengiran Muda Al-Muhtadee Billah ibni Sultan Hassanal Bolkiah Mu'Izzaddin Waddaulah, født 17. februar 1974) er Bruneis kronprins; han er sønn av sultan Hassanal Bolkiah og Pengiran Anak Saleha. 

Han er Senior Minister i regjeringen, general i Brunei Armed Forces, og var sentralbanksjef i Bruneis sentralbank (Autoriti Monetari Brunei Darussalam) fra 2011 til 2021.  

## Biografi
Al-Muhtadee Billah studerte ved Emanuel School i London og Magdalen College i Oxford i 1997. Da han studerte i Oxford fulgte han et studium spesialtilpasset ham, som omfattet islamske studier, handel, diplomati og internasjonale relasjoner. Grunnskolen gikk han ved St. Andrews School i Bandar Seri Begawan i Brunei.

Den 10. august 1998 ble han utnevnt til Bruneis kronprins, noe som vil gjøre ham til Bruneis 30. sultan. 

Kronprinsen er også Senior Minister ved statsministerens kontor, og statsministeren er hans far, sultanen av Brunei. Han er også general i Brunei Armed Forces, og ble av sin far utnevnt som nestledende generalinspektør i politiet – Royal Brunei Police Force. Som Senior Minister er han også leder for den nasjonale katastrofehåndteringskomiteen. Da Bruneis nye sentralbank ble etablert 1. januar 2011 ble Al-Muhtadee Billah sentralbanksjef (chairman).

Når Sultanen er i utlandet er han utpekt til å fungere som stedfortredende sultan.

## Referanser


## Eksterne lenker
* Bruneiresources.com – His Royal Highness Prince Haji Al-Muhtadee Billah The Crown Prince
Vestegnen

**Vestegnen** (eller **Den københavnske vestegn**) er en betegnelse for den del av det tidligere Københavns Amt som ligger vest for København i Københavns omegns storkrets i Hovedstadsregionen (Danmark). Vanligvis defineres området som bestående av kommunene Hvidovre, Rødovre, Glostrup, Brøndby, Albertslund, Vallensbæk, Ishøj og Høje-Taastrup.

Med andre ord dekker området byene omkring de stasjoner på S-banen som ligger på linjene mot Høje Taastrup og Køge og som ligger innenfor det forhenværende Københavns Amt. Det finnes imidlertid ingen offisiell definisjon av dette og hvilke kommuner som omfattes er til tider avhengig av konteksten.

Felles for de nevnte kommuner (bortsett fra Vallensbæk Kommune) er at de i lange perioder har vært ledet av socialdemokratiske borgermestre – i flere tilfelle med absolutt flertall i kommunalbestyrelsen.

I kommunerne omfattet av Vestegnssamarbejdet (Hvidovre, Glostrup, Rødovre, Brøndby, Albertslund, Vallensbæk, Ishøj, Høje-Taastrup bor rundt 270 000 mennesker, hvorav om lag 19 % har en annen etnisk bakgrunn enn dansk. Det er over dobbelt så høyt som landsgjennomsnittet på 9 %. Om lag 108 000 av innbyggerne inngår i arbeidsstyrken og i området finnes rundt 136 000 arbeidsplasser.

## Vestegnsamarbeidet

Vestegnsamarbeidet er et frivillig kommunalt samarbeide mellom 8 kommuner i Vestegnen: Albertslund, Brøndby, Glostrup, Hvidovre, Rødovre, Høje-Taastrup, Ishøj og Vallensbæk. Samarbeidet har to hovedformål, å markere kommunenes synspunkter og skape optimale betingelser for innbyggere og virksomheter.

## Referanser


## Eksterne lenker

* Visit Vestegnen 
* Vestegnssamarbejdet
* Københavns Vestegns Politi
* Vestegnens Brandvæsen
Fårup Sogn (Aarhus Kommune)

**Fårup Sogn** er et sogn i Århus Vestre Provsti, Århus stift. Sognet ligger i Aarhus kommune; inntil Kommunalreformen i 1970 lå det i Sabro Herred (Århus Amt). I Fårup Sogn ligger Fårup kirke.

## Eksterne lenker
* Sogneportalen
Bolikhamsai (provins)

**Bolikhamsai **, (laotisk:  ບໍລິຄໍາໄຊ) er en provins sentralt i Laos. Provinshovedstaden er Pakxan. Provinsen grenser mot Thailand i vest og Vietnam i øst, og er spesielt kjent for det pittoreske karstlandskapet i Khamkheuthdistriktet. Den omstridte Theun Hinboun-demningen ligger også her.

## Administrativ inndeling
Provinsen er delt inn i følgende distrikter:

# Bolikhanh (11–04) 
# Khamkheuth (11–05) 
# Pakkading (11–03) 
# Paksan (11–01
# Thaphabath (11–02) 
# Viengthong (11–06)
Lagun Onari

**Lagun Onari** (norsk: *God venn*) er en medalje innstiftet i 1996 av regjeringen i den autonome regionen Baskerland i Spania. Utmerkelsen tildeles personer eller institusjoner som har bidratt til Baskerlands beste, dets økonomiske framgang eller fremmet baskisk historie og kultur utenlands, som har bidratt til vennskapelige forbindelser mellom Baskerland og andre land eller som har fremmet verdier baskerne verdsetter.  Lagun Onari tildeles personer eller institusjoner som ikke selv er baskiske. Blant de offisielle baskiske utmerkelsene rangerer Lagun Onari etter Gernikatreets kors og Lan Onari.

## Utforming
For personer er Lagun Onari utformet som en medalje i brystbånd, mens organisasjoner og institusjoner tildeles utmerkelsen i form av en plakett.

Medaljen er rund (45&nbsp;mm i diameter) og i forgylt sølv. Den bærer i midten en tradisjonskledd mannsfigur som bøyer seg til hilsen. Motiver er omgitt av innskriften «EUSKAL HERRIAK» (*Baskerland*) i en øvre bue og «LAGUN ONARI» (*god venn*) i nedre bue. På revers står Baskerlands riksvåpen, innskriften «EUSKO JAURLARITZA-GOBIERNO VASCO» (*Baskerlands regjering* på baskisk og kastiljansk), samt tildelingsdato og mottagerens navn. 
Medaljen er opphengt i et bånd i rødt, grønt og hvitt. Fargene er hentet fra Baskerlands flagg.
 
Plaketten har samme utforming som medaljen, men er større (160&nbsp;mm).

## Mottagere
Utmerkelsen ble første gang tildelt i 1997. Følgende har mottatt Lagun Onari:
*1997 Julio María Sanguinetti, president i Uruguay (1985–2000)
*1998 Eduardo Frei Ruiz-Tagle, president i Chile (1994–2000 )
*1999 William A. Douglass, professor i sosialantropologi, USA
*2001 Francesco Cossiga, Italias president (1985–1992 ) og Václav Havel, Tsjekkias president (1993–2003) 
*2005 Delstaten Idaho i USA
*2006 Argentina
*2009 Mexico
*2010 Delstaten Nevada i USA
*2011 José Ignacio Sánchez Galán, forretningsmann
*2012 Frankrike
*2014 Selma Huxley Barkham, kanadisk historiker

## Referanser
Aarhus stift

**Aarhus stift** er et bispedømme i Østjylland med bispesete i Aarhus. Domkirken er Aarhus domkirke.

Stiftet inneholder følgende prostier:
*Århus Domprovsti
*Århus Nordre Provsti
*Århus Søndre Provsti
*Århus Vestre Provsti
*Hobro-Mariager Provsti
*Randers Søndre Provsti
*Randers Nordre Provsti
*Favrskov Provsti
*Norddjurs Provsti
*Syddjurs Provsti
*Odder Provsti
*Silkeborg Provsti
*Skanderborg Provsti
*Horsens Provsti

Provstier før 2007:
*Ebeltoft-Rosenholm-Rønde Provsti
*Frijsenborg Provsti
*Gjern-Galten-Hørning Provsti
*Grenå-Nørre Djurs Provsti
*Hobro-Purhus Provsti
*Horsens-Gedved Provsti
*Mariager-Nørhald Provsti
*Randers-Hadsten Provsti
*Rougsø-Sønderhald-Midtdjurs Provsti
*Silkeborg-Ry Provsti 
*Skanderborg-Odder Provsti
*Them-Nørre Snede-Brædstrup Provsti
*Århus Dom-Samsø-Tunø Provsti

## Stiftamtmenn
* 1702 – 1725: Christian Ludvig von Plessen
* 1726 – 17??: Poul Vendelbo Løvenørn
* 1784 – 1802: Ove Høegh-Guldberg
* 1804 – 1820: Frederik Julius Christian Güldencrone
* 1828 – 1858: Carl Gustav Rosenørn
* 1858 – 1868: Torkild Christian Dahl
* 1870 – 1894: Theodor August Jes Regenburg

## Biskoper

* 1963–1980 Henning Høirup 
* 1980–1994 Herluf Eriksen 
* 1994–2015 Kjeld Holm
* 2015– Henrik Wigh-Poulsen

## Referanser




## Eksterne lenker
*
Lan Onari

**Lan Onari** (norsk: *God innsats*) er en medalje innstiftet i 1996 av regjeringen i den autonome regionen Baskerland i Spania til belønning av baskere som har gjort en ekstraordinær innsats i sitt yrkesaktive virke. Utmerkelsen ble regulert ved den baskiske regjeringens dekret i 1996. Blant de offisielle baskiske utmerkelsene rangerer Lan Onari etter Gernikatreets kors, men foran Lagun Onari.

## Utforming
Lan Onari er utformet som en medalje til å bære i brystbånd. Medaljen er i forgylt sølv og er avlang og avrundet nederst og har øverst en kombinasjon av et andreaskors og et georgskors, som i *ikurrin*, Baskerlands flagg. På medaljen står et opprett, grønt eikeblad med et sølvaktig emaljert tannhjul nederst. Tannhjulet har innskriften «LAN ONARI». På revers er Baskerlands riksvåpen preget over «Eusko Jaurlaritza – Gobierno Vasco» (*Baskerlands regjering* på baskisk og kastiljansk). Reversen bærer også tildelingsdato og mottagerens navn.

Medaljen er opphengt i et bånd i rødt, grønt og hvitt. Fargene er hentet fra Baskerlands flagg.

## Mottagere
Lan Onari er tildelt:

1997
*Juan Arregui Garay
*José Ángel Sánchez Asiaín
*José María Ormaetxea Uribeechevarria
*Luis Villasante Kortabitarte
*Telmo Zarraonandia Montoya

2000
*Adrián Celaya Ibarra
*Juan Celaya Letamendi
*Eduardo Chillida Juantegui
*Jorge Oteiza Embil
*Micaela Portilla y Vitoria

2002
*Jesús Altuna 
*Ainhoa Arteta
*Juan Mari Arzak Arratibel
*Martin Ugalde
*Gaspar Vicnay Bengoa

2005
*Angel Iglesias
*Nestor Basterretxea

2009
*José María Aldekoa Sagastasoloa
*Juan María Bandrés Molet
*Iñaki Gabilondo Pujol
*Edurne Pasaban Lizarribar

2010
*Patty Miller
*Xabier Alonso
*Manuel María Arias Domínguez
*Luisa Laka Lejardi
*Manuel Ángel Leguineche Bollar
*Javier Ormazabal Echevarria

2011
*Eduardo Anitua Aldecoa 
*Juan Ángel Balbás Egea 
*Ana Blanco López 
*Martín Fiz Martín 
*Juan Pablo Fusi Aizpurua 
*Milagros García Crespo

2012
*Baskiske deltagere ved Sommer-OL 2012
**Maider Unda González de Audicana
**Maialen Chourraut Yurramendi
**Richard Oribe Lumbreras
**Patricia Elorza Eguiara
**Elisabeth Pinedo Sáenz
**Nely Carla Alberto Francisca
*Ramón Saizarbitoria Zabaleta
*Ramiro Pinilla García
*José Luis Novoa Lage

## Referanser
Kristian Ebbensgaard

**Kristian Ebbensgaard** (født 1943) er en dansk politiker fra Venstre.

Han var medlem av Køge Byråd fra 1974 til 1994, medlem av Roskilde Amtsråd fra 1982 til 2006, amtsborgermester i Roskilde amt fra 1994 til 2006. Etter Strukturreformen ble Roskilde Amt en del av Region Sjælland, hvor han ble regionsrådsformann.

I 2009 ble han Ridder av 1. grad av Dannebrogordenen.

## Referanser
Gernikatreets kors

**Gernikatreets kors** (baskisk: *Gernikako Arbolaren Gurutzea*, kastiljansk: *Cruz del Árbol de Gernika*) er en utmerkelse innstiftet i 1983 av regjeringen i den autonome regionen Baskerland i Spania til belønning av baskeres eller baskiskættedes innsats for Baskerland, forsvar for baskisk identitet og framragende samfunnsgagnlig, økonomisk og kulturelt virke. Gernikatreet er eiketreet i byen Gernika som symboliserer baskernes tradisjonelle friheter. Utmerkelsen ble regulert ved den baskiske regjeringens dekret i 1996. Blant de offisielle baskiske utmerkelsene rangerer Gernikatreets kors som den fremste, foran Lan Onari og Lagun Onari.

## Utforming
Utmerkelsen består av et rødemaljert gullkors med en midtmedaljong i gull. Medaljongen har Gernikatreet som motiv. Dette er hentet fra Bizkaias våpenskjold. Advers bærer også innskriften «BETI ZUTIK» på den horisontale korsarmen. Baskerlands riksvåpen er plassert på revers med innskriften «Eusko Jaurlaritza – Gobierno Vasco» (*Baskerlands regjering* på baskisk og kastiljansk) under. Korsarmene har sammen innskrift som på forsiden. Mottagerens navn inskriberes på revers. Medaljen er opphengt i et bånd i rødt, grønt og hvitt. Fargene er hentet fra Baskerlands flagg.

## Mottagere
Det kan maksimalt foretas én tildeling årlig, men i praksis har tildeling skjedd sjeldnere. Gernikatreets kors er tildelt:
* 1983 Miguel Hernández Ocanto, guvernør i Caracas, Venezuela 
* 1986 Jesús María Leizaola, regjeringspresident i Baskerland
* 1987 Manuel Lekuona, president i Euskaltzaindia (Det baskiske språkakademi)
* 1987 José Miguel de Barandiarán, president i Eusko Ikaskuntza (Institutt for baskiske studier) 
* 1995 Rafael Caldera, president i Venezuela 
* 1998 Ramón Rubial Cavia, president i Baskerlands generalråd
* 2010 Jose Antonio Agirre Lekube, Baskerlands første *[[lehendakari]]* (regjeringspresident)
* 2011 Carlos Garaikoetxea, Baskerlands *lehendakari* (regjeringspresident)
* 2012 José Antonio Ardanza Garro, *lehendakari* 1985–1999

## Referanser
Hallvar Witzø

**Hallvar Witzø** (født 1984) er en norsk filmregissør fra Leksvik. Han er utdannet på regilinjen ved Den norske filmskolen i Lillehammer. Han har vært prosjektleder og instruktør på Filmbussen og har dessuten erfaring fra TV-produksjoner for Sveriges Televisjon Drama i Stockholm og NRK.

Med sin eksamensfilm, *[[Tuba Atlantic]]* fra Den norske filmskolen, vant gruppen gull i den 38. Student Academy Awards i kategorien for utenlandsk film. Filmen gikk også videre fra den første nominasjonsrunden for den 84. Oscar-utdelingen og fikk publikumprisen på Castellinaria filmfestival i Sveits. I 2012 vant filmen pris for beste fiksjon i festivalen som nå har navnet Den norske studentfilmfestivalen. 24. januar 2012 ble det annonsert fra Academy of Motion Picture Arts and Sciences at *Tuba Atlantic* var en av de nominerte filmene til Oscar for beste kortfilm for 2011.

Etter eksamen fra filmskolen i 2010 ble Witzø ansatt i produksjonsselskapet Paradox som regissør.

I 2022 ble Witzøs første spillefilm *[[Alle hater Johan]]* utgitt. Filmen ble spilt inn på fiskværet Titran i Frøya kommune. Erlend Loe sto for manuset. Filmen ble nominert til seks priser foran Amandaprisen 2022.

## Filmografi
* *[[Tuba Atlantic]]* (kortfilm) – 2010 – regi, novellefilm, nominert Oscar for beste kortfilm
* *Ja vi elsker* (kortfilm) – 2014 – regi 
* *[[Alle hater Johan]]* – 2022 – regi

## Referanser


## Eksterne lenker
* 
* Student Oscar, pressemelding
* Oscar, pressemelding
* Castellinaria filmfestival, priser
AM 1316-241

**AM 1316-241**, eller **ESO 508-45**, er et par vekselvirkende galakser som ligger rundt 400 millioner lysår unna jorden i stjernebildet Vannslangen. Paret er sammensatt av en spiralgalakse som, sett ifra jorden, ligger fremfor en elliptisk galakse. Spiralarmene i spiralgalaksen skygger delvis for lyset til den bakenforliggende elliptiske galaksen.

## Kilder
* *Denne artikkelen er i sin helhet basert på pressemelding *'STScI-2008-16*' fra [[Space Telescope Science Institute]].*

## Eksterne lenker
*
Skovlunde

**Skovlunde** er et område i den københavnske forstaden Ballerup i Ballerup kommune i Region Hovedstaden på Sjælland. Området ligger mellom Herlev og Ballerup, i Skovlunde sogn. I Skovlunde bor 12&nbsp;000 mennesker. Opprinnelig var det en gammel landsby, hvis kjerne i dag ligger i området ved og omkring Gammel Skovlundevej, syd for Ballerup Boulevard.

Etter S-togets «ankomst» umiddelbart nord for landsbyen i 1949, og dermed anleggelsen av Skovlunde stasjon, utviklet byen seg mest rundt stasjonen og nord for banen. I dag er Skovlunde en stasjon på Frederikssundbanen.

Umiddelbart vest for landsbyen lå Skovlunde flyplass fra 1946 til 1980, det var en liten flyplass med noen få privatfly. Den ble nedlagt grunnet for mange klager fra de voksende villakvarter i området.

Skovlunde kirke er bygget i 1972.

## Referanser


## Eksterne lenker
* Nettsted for Skovlunde (dansk)
AM 0500-620

**AM 0500-620** er et par vekselvirkende galakser som ligger rundt 350 millioner lysår unna jorder i stjernebildet Gullfisken. Den ene galaksen er en svært symmetrisk spiralgalakse og er sett rett på. Den andre galaksen ligger bak den først sett fra jorden, og er også en spiralgalakse. Før ble denne klassifisert som en elliptisk galakse, men bilde tatt av Hubble-teleskopet har vist at den har støvete spiralarmer og lyse knotter av stjerner.

## Kilder
* *Denne artikkelen i sin helhet basert på pressemelding *'STScI-2008-16*' fra [[Space Telescope Science Institute]].*
Space Telescope Science Institute

**Space Telescope Science Institute** (**STScI**) er et astronomisk forskingssenter ansvarlig for å operere Hubble-teleskopet og senere det fremtidige James Webb Space Telescope. Senteret ligger på Homewood campus ved Johns Hopkins-universitetet i Baltimore i Maryland. Det ble grunnlagt i 1980 og opereres av AURA under kontrakt fra NASA.

## Referanser
* Denne artikkelen baserer seg på artikkelen «Space Telescope Science Institute» s. 378-79 i *Philip's Astronomy Encyclopedia* utgitt i 2002.


## Eksterne lenker
* Offisiell heimesida
Poul Vendelbo Løvenørn

**Poul Vendelbo de Løvenørn** (opprinnelig *Poul Thomsen Vendelbo* 1686–1740) var dansk offiser, godseier, geheimeråd, stiftamtmann og diplomat. Han var de facto krigs- og marineminister i 1730-årene. Han ble i 1711 adlet med navnet *[[Løvenørn|de Løvenørn]]*.

Løvenørn var innehaver av Troskapsordenen, Dannebrogordenen («hvit ridder») og Elefantordenen.

## Referanser


## Kilder
* Løvenørn hos DBL
Atterberg

**Atterberg** kan blant annet vise til:

* Albert Atterberg (1846&ndash;1916), svensk kjemiker.
* Kurt Atterberg (1887&ndash;1974), svensk komponist.
* Atterbergpriset, pris som deles ut av opphavsrettsorganisasjonen Stim, oppkalt etter komponisten Kurt Atterberg.
Bordeauxsennep

**Bordeauxsennep** er en type sennep som lages av en blanding av svartsennep (*Brassica nigra*) og ugjæret vin. Frøskallet fjernes ikke og gir derfor en kraftfull og aromatisk, mørk brun sennep som ofte smaksettes med estragon.

## Se også
* Dijonsennep
* Meauxsennep
Siple Island

**Siple Island** er en stor øy i Antarktis, beliggende øst for Wrigley Gulf langs Getz isbrem i Marie Byrd Land. Øya er 110 kilometer lang og har et areal på 6390 km². Den er helt snødekt og domineres av den hvilende skjoldvulkanen Mount Siple (3110 moh.)

Øya og fjellet ble navngitt av United States Advisory Committee on Antarctic Names (US-ACAN) i 1967 til ære for antarktisutforskeren Paul A. Siple (1909–1968), medlem av Richard E. Byrds ekspedisjoner.

## Se også
*Liste over øyer i Antarktis

## Kilder
*
Arp 182

**Arp 182**, **NGC 7674**, **Mrk 533** eller **VV 343a** er den største og mest lyssterke av fire galakser som utgjør Hickson 96. Galaksen ligger rundt 400 millioner lysår unna jorden i stjernebildet Pegasus. Den har en aktiv galaksekjerne og er en type 2 Seyfert-galakse. Den hører til i kategorien av lyssterke infrarøde galakser.

## Kilder
*Pressemelding STScI-2008-16 fra Space Telescope Science Institute.
AM 0702-601

**AM 0702-601** eller **ESO 119-27** er et par vekselvirkende galakser som ligger rundt 400 millioner lysår unna jorden i stjernebildet Kjølen. Galaksene er i et svært tidlig stadium av vekselvirkning og har sannsynligvis akkurat startet denne prosessen. De første tegnene på vekselvirkning er synlige i den ene galaksen der den ytre strukturen i spiralarmene har startet å utvide seg og strekker seg som en tidevannshale av materie ut i rommet.

## Kilder
* *Denne artikkelen er i sin helhet basert på pressemelding *'STScI-2008-16*' fra [[Space Telescope Science Institute]].*
Arp 147

**Arp 147** eller **IC 298** er et par vekselvirkende galakser som ligger rundt 440 millioner lysår unna jorden i stjernebildet Hvalfisken. Galaksene utgjør til sammen noe som kan ligne på et titall. Man regner med at galaksen som utgjør nullen fikk formen etter at den andre galaksen passerte gjennom den. Denne passasjen satte i gang en intens stjernedannelse, da den fikk en tetthetsbølge til å forplante seg utover galaksen. Tetthetsbølgen komprimerte gassen på sin veg og startet på den måten stjernedannelsen.

Hubble Space Telescope tok et bilde av Arp 147 27.&ndash;28. oktober 2008 like etter at det hadde kommet ut av en periode der det var ute av drift.

## Kilder
* *Denne artikkelen er i sin helhet basert på pressemelding *'STScI-2008-37*' fra [[Space Telescope Science Institute]]*.

## Eksterne lenker
*
Århus amt (før 1970)

**Århus amt** var et amt før Kommunalreformen i 1970.

Århus amt bestod av seks herreder:
*Framlev
*Hads
*Hasle
*Ning
*Sabro
*Vester Lisbjerg

Etter Kommunalreformen i 1970 ble amtet delt mellom seks kommuner, som alle kom til å ligge i Århus amt.
*Galten
*Hadsten
*Hammel
*Hinnerup
*Odder
*Århus
Arp 186

**Arp 186** (har også benevnelsene **NGC 1614**, **Mrk 0617** og **II Zw 015**) er et galaksesystem sammensett av to galakser som har blitt slått sammen til en. Systemet ligger rundt 200 millioner lysår unna jorden i stjernebildet Floden. Det har et sentrum lyssterkt i den optiske delen av det elektromagnetiske spektret; lysstyrken nærmer seg et kvasarnivå, men sentrumet viser ikke direkte bevis på at det er en aktiv galakse. NGC 1614 har en lengre tidevannshale som følge av den tidligere kollisjonen.

## Kilder
*Pressemelding STScI-2008-16 fra Space Telescope Science Institute.

## Eksterne lenker

* 
*
Regula falsi

**Regula falsi** er en tidligere brukt fremgangsmåte for løsning av en lineær ligning. Metoden består i først å gjette seg til en noenlunde riktig løsning, og så, ut fra den avvikelse fra det riktige denne gjetning fører til, å slutte tilbake til den riktige verdi.
Arp 193

**Arp 193**, **IC 883**, **UGC 8387**, **VV 821** eller **I Zw 056** er en irregulært formet galakse som ligger rundt 300 millioner lysår unna jorden i stjernebildet Jakthundene. Arp 193 er ekstremt deformert og har to tidevannshaler, noe som tyder på at galaksen er et resultat av to gassrike galakser som har kollidert og blitt slått sammen til én. Kollisjonen ser ut til å ha startet en eksplosiv stjernedannelse, noe som er indikert ved lyse stjernehoper i sentralregionen til galaksen.

## Kilder
*Pressemelding STScI-2008-16 fra Space Telescope Science Institute.
Den Grå Hal

**Den Grå Hal** er en bygning som ligger i Christiania på Christianshavn i København og har siden Christianias etablering i 1970-årene vært brukt til konserter, teaterforestillinger, foredrag og fester.

Hallen er oppført i 1891 og fungerte som ridehus på Bådsmandsstrædes kaserne.

Blant de artistene som har opptrådt i Den Grå Hal er Portishead, Red Hot Chili Peppers, The Prodigy, Bob Dylan, Rage Against the Machine, Metallica, Manic Street Preachers og Faithless, og også kjente danske navn som Gnags, D-A-D og Savage Rose har opptrådt i hallen. 

Kulturarvsstyrelsen fredet bygningen i 2007.

## Referanser

## Eksterne lenker
* Om Den Grå Hal (dansk)
Bokeo (provins)

**Bokeo** (laotisk: ບໍ່ແກ້ວ) er en provins nord i Laos. Provinshovedstaden er Ban Houayxay.

## Administrativ inndeling
Provinsen er delt inn i følgende distrikter:

# Houayxay (5-01) 
# Meung (5-03)  
# Paktha (5-05) 
# Pha Oudom (5-04) 
# Tonpheung (5-02)
# Nam Nhou special area (5-06)

## Eksterne lenker
*
Gernikatreet

**Gernikatreet**, baskisk **Gernikako Arbola**, er et eiketre i byen Gernika i Baskerland i Spania. Det er et nasjonalsymbol for baskerne, som i gammel tid holdt ting i skyggen av store trær. Eiketreet i Gernika symboliserer baskernes tradisjonelle friheter. Under eiketreet i denne byen sverget herrene over Bizkaia, også kongene av Castilla, å respektere baskernes rettigheter. Etter at spansk Baskerland ble en autonom region, avlegger *[[lehendakari]]*, den baskiske regjeringspresidenten, sin innsettelsesed her.
   
## Eiketreet

Eiketreet står utenfor *Eusko Legebiltzarra* (*Casa de Juntas de Guernica*), Gernikas forsamlingshus, der regionalforsamlingen for Bizkaia møtes i våre dager. 

I førkristen tid var eiketreet hellig blant baskerne. Flere steder i Baskerland finnes det steder der forsamlinger har møttes under eiketrær. Eiketreet i Gernika, der forsamlingen for Bizkaia møttes, utviklet seg til å bli det viktigste symbolet for regionen.

Det gamle eiketreet ble i 1860 erstattet av et nytt. Stammen av det gamle treet ble bevart. Det nye treet overlevde bombingen av Gernika under den spanske borgerkrigen i 1937, men måtte felles i 2004. Nye trær var da allerede dyrket fram fra nøtter av det gamle og året etter ble det erstattet av et nytt, seremonielt plantet 25. februar 2005.

## Symbol

Eiketreet og eikebladet benyttes i Baskerlands heraldikk og som nasjonalt og politisk symbol. Gernikatreet er motiv i Bizkaias våpenskjold og er et av feltene i Baskerlands riksvåpen. Det er også å finne i Gernikas byvåpen og i andre våpenskjold i regionen. 

## Eksterne lenker
* «The Tree of Gernika» , Baskerlands parlament (engelsk)
* «Árbol de Gernika», *Auñamendi Encyclopedia* (spansk)
Arp 220

**Arp 220** (også katalogisert **IC 1127**, **VV 540**, **KPG 470** og **UGC 09913**) er en irregulært formet galakse og restene etter to tidligere galakser som nå har smeltet sammen. Den ligger rundt 250 millioner lysår unna jorden i stjernebildet Slangen. Galaksen er den lyseste av de tre galaksesammensmeltingsrestene som ligger nærmest jorden. 

Kollisjonen mellom de to opphavlige galaksene startet for rundt 700 millioner år siden og satte i gang eksplosiv stjernedannelse som har resultert i omtrent 200 enorme stjernehoper i en tettpakket og støvete region omtrent  lysår på tvers (rundt 5 % av Melkeveiens diameter). Mengden av gass i denne regionen svarer til mengden av all gass i hele Melkeveien.

Arp 220 skinner kraftigst i det infrarøde og er en ultralyssterk infrarød galakse. Kjernene til Arp 220 sine modergalakser liger nå rundt  lysår fra hverandre. Chandra-teleskopet har påvist røntgenstråling fra begge kjernene, noe som indikerer at de inneholder hvert sitt supermassive sorte hull.

Den største stjernehopen i Arp 220 har en masse på ti millioner solmasser og er dermed dobbelt så massiv som en hvilken som helst lignende stjernehop i Melkeveien.

## Referanser
* Pressemelding STScI-2008-16 fra Space Telescope Science Institute.


## Eksterne lenker
*
Arp 236

**Arp 236**, **IC 1623** eller **VV 114** er et vekselvirkende galaksesystem som er svært lyssterkt i det infrarøde, og som ligger rundt 300 millioner lysår unna jorden i stjernebildet Hvalfisken. VV 114E, den ene galaksen i systemet, har en større mengde av varm og tett gass. Varm og tett gass finner man også i den overlappende og sammenbindende regionen mellom kjernene til de to galaksene. Observasjoner antyder at Arp 236 er på vei mot sluttstadiet av galaksekollisjonen, da en kraftig strøm av gass inn i sentralområdet i galaksen vil starte en intens stjernedannelse. som kan forsterke den infrarøde lysstyrken til galaksen til over det ultra-lyssterke. Arp 236 vil sannsynligvis etter hvert utvikle seg til et kompakt system med eksplosiv stjernedannelse, lignende galaksen Arp 220.

## Kilder
*Pressemelding STScI-2008-16 fra Space Telescope Science Institute.
Arp 240

**Arp 240** (også katalogisert **VV 055** og **KPG 389**) er et par vekselvirkende galakser som ligger rundt 300 millioner lysår unna jorden i stjernebildet Jomfruen. Begge galaksene, **NGC 5257** og **NGC 5258**, er spiralgalakser og har omtrent samme masse og størrelse. Begge har også supermassive sorte hull i sine sentrum og aktiv stjernedannelse i galakseskivene. Galaksene er i fysisk kontakt med hverandre gjennom en bro av stjerner.

## Kilder
*Pressemelding STScI-2008-16 fra Space Telescope Science Institute.
Forsvarets Medalje

**Forsvarets medalje** var en dansk medalje, som ble tildelt personer, som hadde utført en fortjenstfull innsats for Danmarks forsvarsmakt utenfor Danmarks grenser i krigssoner, der det var utstasjonert danske tropper. Medaljen ble også tildelt for tjeneste i oppdrag, som Danmark deltok i, men hvor det offisielt ikke ble utdelt noen spesifikk deltagelsesmedalje. Den ble innstiftet i 1991. De første som fikk tildelt medaljen var besetningen på korvetten «Olfert Fischer», etter de hadde deltatt i Gulfkrigen.

Medaljen kunne også tildeles posthumt, den var personlig eiendom og skulle derfor heller ikke returneres etter en levende mottakers død. Fra 2002 kunne personell, som hadde mottatt Forsvarets medalje, bli tildelt i grader. Gradene var strukturert slik, at personell, som hadde gjort en særlig innsats for forsvaret, ville bli utdelt i tre forskjellige grader:

# «Forsvarets medalje i guld med egeløv», tildelt personell, både militært og sivilt, som hadde utført en særegen eller ekstraordinær innsats.
# «Forsvarets medalje i sølv med egeløv», tildelt personell, som hadde utført en meget flott innsats.
# «Forsvarets medalje», som tildeles personell, som hadde deltatt i et oppdrag, uten å ha fått en spesifikk deltagermedalje.

Skulle medaljen tildeles som oppdragsmedalje for andre eller tredje gang, ble medaljen tildelt med henholdsvis sølv- og gulleikeløv.

## Nye medaljer
Forsvarets Medalje er i dag utgått. I 2007 var det en diskusjon om at man skulle opprette nye medaljer i Forsvaret. Noen offiserer mente at formålet med Forsvarets Medalje var blitt utvannet, fordi den ble delt ut til så mange, så medaljens verdi var borte. Dette førte til en omstrukturering av Forsvarets medaljer i 2010, som førte til 7 nye medaljer:

* Forsvarsministerens Medalje
* Forsvarets medalje for Tapperhed
* Forsvarets Medalje for Fremragende Tjeneste
* Forsvarets Medalje for Faldne i Tjeneste
* Forsvarets Medalje for Sårede i Tjeneste
* Forsvarets Medalje for Fortjenstfuld Indsats
* Forsvarets Medalje for International Tjeneste

## Referanser


## Eksterne lenker
* Beskrivelse af Forsvarets Medalje hos navalhistory.dk
* Om tildelingen av Forsvarets medalje til premierløjtnant Bjarke Kirkmand, side 21
Joinville Island

**Joinville Island** er en stor øy utenfor den nordøstre tuppen av Antarktishalvøya, skilt fra denne gjennom Antarctic-sundet. Joinville Island er den største øya i Joinville Island-gruppen, om lag 64 kilometer lang i øst-vest-retning og 20 kilometer bred og med et areal på 1607 km².

Joinville Island ble oppdaget og delvis kartlagt i 1838 av en fransk ekspedisjon under ledelse av kpatein Jules Dumont d'Urville, som navnga den for François av Orléans, prins av Joinville (1818–1900), den tredje sønnen til Ludvig Filip av Frankrike. 

Øya ligger innenfor kravområdene til Argentina, Storbritannia og Chile.

## Se også
* Liste over øyer i Antarktis

## Referanser
Arp 298

**Arp 298**, **NGC 7469** eller **Mrk 1514** er en del av et par vekselvirkende galakser som ligger rundt 200 millioner lysår unna jorden i stjernebildet Pegasus. Paret består av stavspiralgalaksen Arp 298, som også er en Seyfert 1-galakse, og den mindre kompanjongen **IC 5283**. Arp 298 er en sterk kilde for infrarød stråling og gjennomgår eksplosiv stjernedannelse rundt kjerneområdet.

## Kilder
*Pressemelding STScI-2008-16 fra Space Telescope Science Institute.
Vektløfting under Asialekene 1974

**Vektløfting under Asialekene 1974**. Vektløfting var en av flere sporter under de sjuende Asialekene som ble arrangert i Teheran i Iran mellom 1. og 16. september 1974. Det var sjuende gangen som vektløfting var på programmet under Asialekene. Det var ni vektklasser for menn i rykk og ni i støt. Iran ble beste nasjon foran Japan begge med ti gullmedaljer.

## Medaljer

## Resultater
### Totalt

### Rykk

### Støt

## Eksterne lenker
* Página de los Juegos Asiáticos de 1974
Faxe Bryggeri

**Faxe** er et bryggeri, som ligger i byen Faxe. Faxe Bryggeri har Europas største produksjon av eksportøl. Bryggeriet ble grunnlagt i 1901 av ekteparet Nikoline og Conrad Nielsen. Den gang het det Fakse Dampbryggeri, men etter ektemannens bortgang døpte Nikoline bryggeriet til Faxe Bryggeri.
 
Hun styrte bryggeriet med stor suksess, og ble kjent i København og områdene rundt for sine gode milde ales. 
 
Bryggeriet fikk i etterkrigsårene en god posisjon i eksportmarkedet og ble kjent i utlandet som "Den Store Dansken" som var betegnelsen på bryggeriets karakteristiske enliters ølboks.

Etter en fusjon med blant annet Ceres ble Faxe Bryggeri i 1989 en del av Bryggerigruppen A/S som i 2005 skiftet navn til Royal Unibrew A/S.

Faxe Bryggeri har også en betydelig produksjon av leskedrikker og begynte i 2006 også å tappe kildevann med merket Egekilde, etter opphøret av Royal Unibrews salgsavtale om Ramlösa-vann.

## Referanser


## Eksterne lenker
* Royal Unibrew
Arp 299

**Arp 299** (har også benevnelsene **NGC 3690**, **IC 694**, **Mrk 171**, **VV 118** og **KPG 288**) er et par vekselvirkende galakser som ligger rundt 150 millioner lysår unna jorden i stjernebildet Store bjørn. Galaksene gjennomførte en nærpassering for rundt 700 millioner år siden som førte til eksplosiv stjernedannelse. I de rundt siste 15 åra har hele seks supernovaer blitt oppdaget i de ytre delene av galaksene, noe som gjør de til ei særmerket system for supernovadannelse. Arp 299 hører til de ultralyssterke infrarøde galaksene. Arp 299 er også lyssterk i det ultrafiolette, og er nummer 171 i B.E. Markarian sin katalog over galakser med kraftig ultrafiolett utstråling.

## Kilder
*Pressemelding STScI-2008-16 fra Space Telescope Science Institute.
Kulturbrauerei

**Kulturbrauerei** er et stort bygningskompleks på hjørnet Schönhauser Allee og Sredzkistraße i ortsteilen Prenzlauer Berg i Berlins bydel Pankow.

Bygningene på tilsammen 25.000 m² var opprinnelig produksjonssted for *[[Schultheiss-Brauerei]] (Schultheissbryggeriet)* og har siden 1974 vært fredet. Anlegget ble oppført mellom 1871 og 1926. Det er et av de få intakte industrianlegg i Berlin med bygninger fra slutten av 1800-tallet.

*Kulturbrauerei* brukes i dag til kulturformål og har kino, teater, utstillingslokaler og bevertningssteder.

## Eksterne lenker
* 
* Kulturbrauereis hjemmeside
* Berlin landesdenkmalliste
Kommuner i departementet Martinique

Dette er en liste over de 34 kommunene i det oversjøiske departementet Martinique i Frankrike.


(CAC) Communauté d'agglomération du Centre de la Martinique, dannet i 2001.
Arp 256

**Arp 256** er et par av vekselvirkende galakser som ligger rundt 350 millioner lysår unna jorden i stjernebildet Hvalfisken. Galaksene er sterkt deformerte, og har en stor mengde av blå knotter som er område med sterk stjernedannelse. Galaksene er lyssterke i det infrarøde og stråler på disse bølgelengdene mer enn hundre milliarder ganger kraftigere enn solen.

## Kilder
*Pressemelding STScI-2008-16 fra Space Telescope Science Institute.
Arp 302

**Arp 302**, **UGC 9618** eller **VV 340** er et par vekselvirkende galakser som ligger rundt 450 millioner lysår unna jorden i stjernebildet Bjørnevokteren. Begge galaksene er svært gassrike og de er i en tidlig fase av sammensmeltingsprossesen. Enorme mengder infrarød stråling blir sendt ut fra gassen til massive stjerner som blir dannet i samme tempo som i de mest kraftige områdene som danner kjempestjerner i Melkeveien.

## Kilder
*Pressemelding STScI-2008-16 fra Space Telescope Science Institute.

## Eksterne lenker
* 
*
Arp 55

**Arp 55**, **UGC 4881** eller **VV 155**, også kjent *Gresshopperen*, er et par vekselvirkende galakser som ligger rundt 500 millioner lysår unna jorden i stjernebildet Gaupen. Galaksene antas å være halvveis i sammensmeltingen; kjernene til modergalaksene er tydelig separerte, men galakseskivene overlapper. En supernova eksploderte i systemet i  1999, og astronomer tror at eksplosiv stjernedannelse kan akkurat ha startet. Systemet har en krøllete lys hale med et høyt antall stjernehoper.

## Kilder
*Pressemelding STScI-2008-16 fra Space Telescope Science Institute.
Pumpehuset (København)

**Pumpehuset** er et nedlagt pumpehus for vannverket i København som i dag er et konsertsted. Det er bygget i to etasjer og den øverste er den store konsertsal, Kransalen, som kan romme 600 mennesker. I første etasje ble det i 2011 etablert enda en scene, med plass til 400 tilskuere. 

## Pumpehusets historie
Pumpehuset er en del av Københavns første vannverk og rommet tre store dampdrevne pumper, som skapte trykket i vannrørene, så vannet kunne nå opp til de øverste etasjene i Københavns hus. Grunnsteinen til Pumpehuset ble lagt 16. mai 1856, og det stod ferdig på våren 1858, men ble først offisielt tatt i bruk 1. juli 1859. Bygningen er fredet.

I september 1987 åpnet Pumpehuset og avløste Saltlageret som spillested. En del av pengene som ble brukt til å innrede Pumpehuset med, ble donert av Uraniafonden, som donerte 3 millioner danske kroner som kompensasjon for rivingen av Saltlageret.

Den 15. juni 2010 meldte mediene nyheten om at Pumpehuset var gått konkurs, og at alle fremtidige arrangementer var avlyst.

I januar 2011 ble det offentliggjort at Pumpehuset åpnet igjen med en helt ny profil, med fokus på urban subkultur. 

Den 28. september 2011 åpnet Pumpehuset atter dørene for det københavnske konsertpublikum.

## Utvalg av band
Et utvalg av de band som har spilt i Pumpehuset.

* John Mayer (13. februar 2003)
* Def Leppard
* Papa Roach + Chronic Future (7. oktober 2004)
* Robbie Williams
* Airbourne
* Rammstein (17. november 1997)
* Soulfly (26. januar 2003)
* Machine Head (9. desember 2003)
* Fantômas (12. mai 2004)
* The Used (31. januar 2005)
* Mogwai (16. september 2006)
* Billy Talent (2. mars 2007)
* Iced Earth (12. februar 2009)

## Referanser


## Eksterne lenker
* Pumpehusets nettsted (dansk)
* Pumpehusets historie (dansk)
Arp 81

**Arp 81** eller **VV 247** er et par av vekselvirkende galakser som ligger rundt 300 millioner lysår unna jorden i stjernebildet Dragen. De to galaksene er **NGC 6621** og **NGC 6622** der NGC 6621 er den største av de to. NGC 6221 er en ekstremt misformet spiralgalakse og har fått dradd en lang hale ut av seg som har pakket seg rundt galakselegemet. Kollisjonen mellom de to galaksene har ført til kraftig stjernedannelse mellom de. Forskere tror at Arp 81 har en rikere samling av unge og massive stjernehoper enn Antennene-galaksene, som ligg mye nærmere jorden enn Arp 81.

## Kilder
*Pressemelding STScI-2008-16 fra Space Telescope Science Institute.
Tresor

**Tresor** (tysk for verdiskap) er en technoklubb i Berlin. Den åpnet i 1991 i Leipziger Strasse 126–128 og har fra 2007 lokaler i Köpenickerstrasse 70. Paul van Dyk har som flere andre startet sin karriere som DJ på Tresor.

## Eksterne lenker
*
Catalonias internasjonale pris

**Catalonias internasjonale pris** (katalansk: *Premi Internacional Catalunya*) er en utmerkelse innstiftet i 1989 av Generalitat de Catalunya, Catalonias regjering.
Den tildeles årlig for kulturell og vitenskapelig innsats og for fremme av humanisme i verden. Prisen består av statuetten *Nøkkelen og bokstaven* av Antoni Tapies og prispenger på  euro. Prisen er, sammen med Sankt Georgskorset og Regjeringens gullmedalje, Catalonias fremste utmerkelser.

## Mottagere
Følgende personer har mottatt Catalonias internasjonale pris:
* 2019: Ngũgĩ wa Thiong'o, Kenya
*2018: Vinton Cerf, USA
*2017: Costa-Gavras, Hellas/Frankrike
*2016: Josep Baselga, Manel Esteller, Joan Massagué, Catalonia
*2015: Jane Goodall, Storbritannia
*2014: Desmond Tutu, Sør-Afrika
*2013: Gro Harlem Brundtland, Norge, og Malala Yousafzai, Pakistan
*2012 Luiz Inácio Lula da Silva, Brasil
*2011 Haruki Murakami, Japan
*2010 Jimmy Carter, USA
*2009 Bill Viola, USA
*2008 Aung San Suu Kyi og Cynthia Maung, Burma 
*2007 Edward Osborne Wilson, Storbritannia
*2006 Pedro Casaldáliga, Catalonia 
*2005 Claude Lévi-Strauss, Frankrike 
*2004 Amos Oz, Israel, og Sari Nusseibeh, Palestina 
*2003 Nawal El Saadawi, Egypt 
*2002 Harold Bloom, 2002 
*2001 Andrea Riccardi, 2001 
*2000 Abdallah Laroui, Marokko
*1999  Doris Lessing, Storbritannia 
*1998 Jacques Delors, Frankrike 
*1997 Amartya Sen, India 
*1996 Yaşar Kemal, Tyrkia 
*1995 Richard von Weizsäcker, Tyskland, og Václav Havel, Tsjekkia  
*1994 Edgar Morin, Frankrike
*1993 Luigi Luca Cavalli-Sforza, Italia 
*1992 Mstislav Rostropovitsj, Russland
*1991 Jacques-Yves Cousteau, Frankrike
*1990 Abdus Salam, Pakistan 
*1989 Karl Popper, Storbritannia

## Referanser


## Eksterne lenker
* Premi Internacional Catalunya, Catalonias regjering
Ragadia

***Ragadia*** er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).

## Utseende

Små til middelsstore, brunlige sommerfugler. Vingene er lyse med mørke tverrstriper, slik at disse sommerfuglene blir påfallende stripete.

## Utbredelse
Gruppen er utbredt fra Bhutan i vest til Filippinene i øst.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Stammen Satyrini 
**************** Gruppen Ragadiina
***************** Slekten *Ragadia* Westwood, 1851
****************** *[[Ragadia crisilda]]*
****************** *[[Ragadia critias]]*
****************** *[[Ragadia crito]]*
****************** *[[Ragadia makuta]]*

## Kilder
* Carter, D. (1994) Sommerfugler fra hele verden. Teknologisk Forlag. ISBN 82-512-0438-0
* Lewis, H.L. (1974) Fjärilar från hela världen. Forum, Stockholm. ISBN 91-37-10100-5

## Eksterne lenker
* 
* ''Ragadia'' på ''Tree of life''
Eivind Sander

**Eivind Sander** (født 1973) er en norsk skuespiller. Han spilte Tom i *[[Nissene på låven]]* fra 2001, *[[Nissene over skog og hei]]* fra 2011 og *[[Nissene i bingen]]* i 2021. Han vant Gullruten 2016 i klassen beste mannlige skuespiller for sin rolle i TV-serien *[[Det tredje øyet]]*.

## Filmografi
* 2000: *[[Get Ready to Be Boyzvoiced]]* (spillefilm) – *[[Se & Hør]]*-journalist
* 2001: *[[Nissene på låven]]* (TV-serie) – Tom Lund
* 2001: *[[Fox Grønland]]* (TV-serie) – Henrik Hansen
* 2002: *Nissene bak låven* (TV-dokumentar) – seg selv
* 2003: *[[Loose Ends]]* (kortfilm) – haiker
* 2003: *[[Buddy (film)|Buddy]]* (spillefilm) – Anders
* 2003: *[[Jonny Vang]]* (spillefilm) – Paul
* 2005: *[[Ran (TV-serie)|Ran]]* (TV-serie) – Nicolai Strøm
* 2006: *[[Uro (film)|Uro]]* (spillefilm) – Henning
* 2006: *[[Trigger (film)|Trigger]]* (spillefilm) – Frantzen
* 2006: *[[Willy Nilsen]]* (TV-serie for barn) – Frank
* 2009: *[[Skjult (film)|Skjult]]* (spillefilm) – Anders
* 2010: *[[Varg Veum – Skriften på veggen]]* (spillefilm) – Holger, Eva Beates far
* 2010: *[[Den unge Fleksnes]]* (TV-serie) – Magnar Larsen
* 2011: *[[Nissene over skog og hei]]* (TV-serie) – Tom Lund
* 2011:*[[Koselig med peis]]* (TV-serie) – Peder
* 2011:*[[Hodejegerne (film)|Hodejegerne]]* (spillefilm) – Ove Kikerud
* 2011:*[[Amors Baller]]* (spillefilm) – Rune
* 2012: *[[Småbyliv]]* (TV-serie) – Jonas' barndomskamerat
* 2013–2014: *[[Lilyhammer]]* (TV-serie) – presten
* 2014–: *[[Neste sommer (TV-serie)|Neste sommer]]* (TV-serie; sesong 1–14) – Terje
* 2016: *[[Det tredje øyet]]* (TV-serie) – Ståle
* 2017: *[[Grenseland (TV-serie fra 2017)|Grenseland]]* (TV-serie; sesong 1) – Josef
* 2021: *[[Nissene i bingen]]* (TV-serie) – Tom Lund
* 2022: *[[Gulltransporten (film)|Gulltransporten]]* – major Bjørn Sunde

## Referanser


## Eksterne lenker
*
Gymnastikk under Asialekene 1974

**Gymnastikk under Asialekene 1974**. Gymnastikk var en av flere sporter under de sjuende Asialekene som ble arrangert i Teheran i Iran mellom 1. og 16. september 1974. Det var første gangen gymnastikk var på programmet under Asialekene og det ble kun konkurrert i turn. Det var totalt fjorten øvelser, åtte for menn og seks for kvinner. Kina ble beste nasjon med åtte gullmedaljer foran Japan med fire.

## Medaljer

## Resultater
### Menn

### Damer

## Eksterne lenker
* Página de los Juegos Asiáticos de 1974
CGCG 436-030

**CGCG 436-030** eller **IRAS 01173+1405** er et par vekselvirkende galakser som ligger rundt 400 millioner lysår unna jorden i stjernebildet Fiskene. Galaksene er strekte på grunn av vekselvirkningen, og den ene spiralgalaksen har en hale. Den andre har et slep av materie som når relativt langt unna galaksekjernen.

## Kilder
*Pressemelding STScI-2008-16 fra Space Telescope Science Institute.
ESO 148-2

.
**ESO 148-2**, **ESO 148-IG002** eller **AM 2312-591** er et par vekselvirkende galakser som ligger rundt 600 millioner lysår unna jorden i stjernebildet Tukanen. Galaksene kan ligna på en ugle da de har to tidevannshaler som krummer seg som vinger. Tidevannshalene består av stjerner og gass som har blitt trukket vekk fra de lett derfomerbare galakseskivene. ESO 148-2 er en av de mest lyssterke galaksene i det infrarøde.

## Kilder
*Pressemelding STScI-2008-16 fra Space Telescope Science Institute.
ESO 239-2

**ESO 239-2**,  **ESO 239-IG002** eller **AM 2246-490** er en irregulært formet galakse som ligger rundt 550 millioner lysår unna jorden i stjernebildet Tranen. Den er mest sannsynlig et resultat av en kollisjon eller en lengre sammensmeltningsprosess mellom to galakseer, og den vil til slutt ende opp som en elliptisk galakse. Galaksen har lange og flokete tidevannshaler som omgir galaksekjernen.

## Kilder
*Pressemelding STScI-2008-16 fra Space Telescope Science Institute.
ESO 255-7

**ESO 255-7**, **ESO 255-IG007** eller **AM 0626-470** er en kvartett av vekselvirkende galakser som ligger rundt 550 millioner lysår unna jorden i stjernebildet Akterstavnen. Tre eller alle av disse galaksene er fysisk en del av en buelignende struktur.

## Kilder
*Pressemelding STScI-2008-16 fra Space Telescope Science Institute.